Regdanvimab

Regdanvimab, solgt under merkenavnet Regkirona, er et monoklonalt antistoff (MAK) som er ment som medisin mot Covid-19. Det europeiske legemiddelbyrået innledet i februar 2021 en fortløpende vurdering (såkalt rolling review) med tanke på nødtillatelse. Preparatet er utviklet av det sørkoreanske firmaet Celltrion.

Regdanvimab oppgis å ha virkning på pasienter smittet av koronavirusvarianten B.1.1.7 («den engelske [Kent-]varianten»), og i kombinasjon med andre nøytraliserende antistoffer også mot den sørafrikanske koronavirusvarianten Lineage B.1.351. I Sørkorea hadde middelet allerede fått nødgodkjenning før vurderingene i Europa var blitt innledet.

I desember 2021 anbefalte Det europeiske legemiddelbyrået (EMA) Regkirona til behandling av covid-19.

Referanser 

Legemidler
monoklonale antistoffer
Medikamentbruk mot covid-19